Στη Μακεδονία οι εξισλαμισμοί δεν πήραν μεγάλη έκταση, όπως στην Κρήτη. Στους πέντε αιώνες που κράτησε η Τουρκική κατοχή στη Μακεδονία συνέβησαν εκούσιοι ή ακούσιοι εξισλαμισμοί. Χρησιμοποιώντας ποσοτικά μεγέθη, μπορούμε να μιλήσουμε για ατομικούς ή ομαδικούς εξισλαμισμούς. Aν χρησιμοποιήσει κανείς εθνοτικά κριτήρια θα εντοπίσει αρκετές περιπτώσεις Ελλήνων, Εβραίων, Σλάβων, ακόμη και Φραγκολεβαντίνων (Δυτικοευρωπαίων) που εξισλαμίστηκαν. Στην κεντρική Μακεδονία περίπτωση ομαδικού εξισλαμισμού έχουμε στο χωριό Νότια, οι βλαχόφωνοι κάτοικοι του οποίου εξισλαμίστηκαν μετά το 1769.